CELEX: 31988R1522
Language: el
Date: 1988-05-31 00:00:00
Title: Κανονισμός (ΕΟΚ) αριθ. 1522/88 του Συμβουλίου της 31ης Μαΐου 1988 για τον καθορισμό της τιμής παρεμβάσεως του αρτοποιήσιμου μαλακού σίτου ενόψει της εφαρμογής της πρόσθετης εισφοράς συνυπευθυνότητας κατά το μήνα Ιούνιο 1988

Avis juridique important

|

31988R1522

Κανονισμός (ΕΟΚ) αριθ. 1522/88 του Συμβουλίου της 31ης Μαΐου 1988 για τον καθορισμό της τιμής παρεμβάσεως του αρτοποιήσιμου μαλακού σίτου ενόψει της εφαρμογής της πρόσθετης εισφοράς συνυπευθυνότητας κατά το μήνα Ιούνιο 1988  

Επίσημη Εφημερίδα αριθ. L 135 της 01/06/1988 σ. 0067 - 0067

***** ΚΑΝΟΝΙΣΜΟΣ (ΕΟΚ) αριθ. 1522/88 ΤΟΥ ΣΥΜΒΟΥΛΙΟΥ  της 31ης Μαΐου 1988  για τον καθορισμό της τιμής παρεμβάσεως του αρτοποιήσιμου μαλακού σίτου ενόψει της εφαρμογής της πρόσθετης εισφοράς συνυπευθυνότητας κατά τον μήνα Ιούνιο 1988  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πράξη προσχώρησης της Ισπανίας και της Πορτογαλίας, και ιδίως το άρθρο 89 παράγραφος 1,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 για την κοινή οργάνωση των αγορών στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1097/88 (2), και ιδίως το άρθρο 3 παράγραφος 5,  την πρόταση της Επιτροπής,  τη γνώμη του Ευρωπαϊκού Κοινοβουλίου (3),  Εκτιμώντας ότι για την από 1ης Ιουνίου 1988 εφαρμογή του καθεστώτος συμπληρωματικής εισφοράς συνυπευθυνότητας στην Ελλάδα, Ισπανία και Ιταλία, ενδείκνυται, αναμένοντας τον οριστικό καθορισμό των τιμών της περιόδου εμπορίας 1988/89, να καθοριστεί προσωρινά η τιμή παρεμβάσεως για τον αρτοποιήσιμο μαλακό σίτο,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η τιμή παρεμβάσεως για τον αρτοποιήσιμο μαλακό σίτο, η οποία λαμβάνεται υπόψη για την εφαρμογή κατά το μήνα Ιούνιο 1988 του άρθρου 4β του κανονισμού (ΕΟΚ) αριθ. 2727/75, ορίζεται σε:  - 179,44 ECU ανά τόνο για την Ελλάδα και την Ιταλία,  - 174,86 ECU ανά τόνο για την Ισπανία.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Μαΐου 1988.  Για το Συμβούλιο  Ο Πρόεδρος  H. KLEIN  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 110 της 29. 4. 1988, σ. 7.  (3) Γνώμη που διατυπώθηκε στις 20 Μαΐου 1988 (δεν έχει ακόμη δημοσιευθεί στην Επίσημη Εφημερίδα).